
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 27Pc/2/2026 8726200187 24. 09. 2026 JUDr. Monika Heldáková ECLI:SK:OSPP:2026:8726200187.2
ROZSUDOK V MENE SLOVENSKEJ REPUBLIKY Okresný súd Poprad v konaní pred sudkyňou JUDr. Monikou Heldákovou v právnej veci osoby povinnej platiť výživné: A. A., nar. XX. XX. XXXX, trvale bytom B. X, XXX XX C., toho času D. X/XX, XXXX C., A., voči plnoletej osobe oprávnenej na výživné: 1/ A. A. A., nar. XX. XX. XXXX, 2/ E. F. A., nar. XX. XX. XXXX, obaja trvale bytom B. XXXX/X, XXX XX C., o návrhu osoby povinnej platiť výživné na zrušenie vyživovacej povinnosti, takto rozhodol: I. Z r u š u j e vyživovaciu povinnosť osoby povinnej z vyživovacej povinnosti A. A., nar. XX. XX. XXXX, k osobe oprávnenej na výživné A. A. A., nar. XX. XX. XXXX, naposledy upravenú rozsudkom Okresného súdu Kežmarok, sp. zn. 1P/87/2019 zo dňa 17. 07. 2019, počnúc dňom 31. 08. 2024. II. Z r u š u j e vyživovaciu povinnosť osoby povinnej z vyživovacej povinnosti A. A., nar. XX. XX. XXXX, k osobe oprávnenej na výživné E. F. A., nar. XX. XX. XXXX, naposledy upravenú rozsudkom Okresného súdu Kežmarok, sp. zn. 1P/87/2019 zo dňa 17. 07. 2019, počnúc dňom 31. 08. 2024. III. Žiaden z účastníkov n e m á n á r o k na náhradu trov konania. odôvodnenie: 1. Podľa § 2 ods. 1 a 2 zákona č. 161/2015 Z. z. Civilného mimosporového poriadku v účinnom znení (ďalej len ,,CMP“) na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len „účastník“) a konanie podľa tohto zákona, ak z povahy veci nevyplýva inak. 2. Podľa § 221 písm. a) zákona č. 160/2015 Z. z. Civilného sporového poriadku v účinnom znení (ďalej len ,,CSP“) písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 3. S poukazom na vyššie citované zákonné ustanovenia písomné vyhotovenie rozsudku neobsahuje odôvodnenie, keďže rozsudok bol vyhlásený na pojednávaní za prítomnosti všetkých účastníkov, ktorí sa práva na podanie odvolania proti rozsudku písomne vzdali. Poučenie: Proti tomuto rozsudku v súlade s § 368 CSP v spojení s § 2 CMP nie je možné podať odvolanie, nakoľko sa účastníci konania práva podať odvolanie po vyhlásení rozsudku výslovne vzdali do zápisnice súdu.

